Document ID: 32004D0900

NÕUKOGU OTSUS 2004/900/ÜVJP,
22. detsember 2004,
ühise seisukoha 2004/694/ÜVJP edasiste meetmete kohta, millega toetatakse endise Jugoslaavia asjade rahvusvahelise kriminaalkohtu (EJRK) volituste tõhusat rakendamist, rakendamise kohta
EUROOPA LIIDU NÕUKOGU,
võttes arvesse ühist seisukohta 2004/694/ÜVJP, (1) eriti selle artiklit 2 koostoimes Euroopa Liidu lepingu artikli 23 lõikega 2,
ning arvestades järgmist:
(1)
Nõukogu võttis ühise seisukohaga 2004/694/ÜVJP meetmed, et külmutada kõik Radovan Karadžićile, Ratko Mladićile ja Ante Gotovinale kuuluvad rahalised vahendid ja majandusressursid.
(2)
15. novembril 2004 võttis nõukogu vastu otsuse 2004/767/ÜVJP, (2) millega muudeti ühise seisukoha 2004/694/ÜVJP lisas esitatud nimekirja.
(3)
12. novembril 2004 kinnitas EJRK prokuratuur, et Miroslav BRALOT peetakse kohtu juures vahi all. 3. detsembril 2004 kinnitas prokuratuur, et Dragomir MILOSEVICIT peetakse kohtu juures vahi all. Seega tuleks need kaks isikut ühise seisukoha 2004/694/ÜVJP lisas esitatud nimekirjast välja jätta.
(4)
Seetõttu tuleks ühise seisukoha 2004/694/ÜVJP lisas esitatud nimekirja vastavalt muuta.
(5)
Käesoleva otsuse rakendamiseks on vaja ühenduse meetmeid,
ON TEINUD JÄRGMISE OTSUSE:
Artikkel 1
Ühise seisukoha 2004/694/ÜVJP lisas esitatud isikute nimekiri asendatakse käesoleva otsuse lisas esitatud nimekirjaga.
Artikkel 2
Käesolev otsus jõustub selle vastuvõtmise kuupäeval.
Artikkel 3
Käesolev otsus avaldatakse Euroopa Liidu Teatajas.
Brüssel, 22. detsember 2004

Labels: 11
5
0
13
18